《赠庞少胥李定夫》
清代·徐世佐

尽道天涯咫尺间，短衣长剑谢朝班。将军白马秋乘障，柱史青牛夜度关。

风起五湖沙似雨，云开万里雪为山。相看把酒莫惆怅，前日生逢定远还。

作者简介：徐世佐（1714-1796）字辅卿，号石亭，一号遁斋。湖南湘阴人。雍正十三年（1735）举人，官长芦盐大使，署通判。坐罪谪戍乌鲁木齐，主桐华学院。著有《客游诗集》《山居诗集》《遁斋全集》。